钦定古今图书集成/历象汇编/历法典/第125卷 > 《算法统宗十三》 > {{{2}}}
## 钦定古今图书集成/历象汇编/历法典/第125卷 > 《算法统宗十三》 > {{{2}}}

歌曰

纵横十五人能晓天下科差掌上观万中千坎百归艮十震两巽钱离安分坤釐兑毫干上河图千载再重看免用算盘并算子乘除加减总不难

自古有《河图》，纵横十五数，今以此数九位为算，先熟
记其位数：“坎一、坤二、震三、巽四、中五，干六、兑七、艮八、
离九。”次书其图形，布排，运用乘除，不用算盘，并无差
误。依前排列九图，为万千百十两钱分厘毫，用钱九
个。若遇开方，只动分图上一个钱，其九个即是九位
也。　若实数位少，只用三四图即得。

右上一图，相生为九定式于左。

其左九图，其中有图上一圈者四，乃是各色总物之
数也。有图上三圈者五，乃临时遇物而呼，以别分类
之不同也。